turjo4nis/wikipedia-bn-dump-20250701 huggingface dataset:
ব্যাটলগ্রাউন্ড (২০১৭)

ব্যাটলগ্রাউন্ড একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড রের জন্য প্রযোজনা করেছে। এটি ব্যাটলগ্রাউন্ড কালানুক্রমিকের অধীনে প্রচারিত পঞ্চম অনুষ্ঠান ছিল। এই অনুষ্ঠানটি ২০১৭ সালের ২৩শে জুলাই তারিখে মার্কিন যুক্তরাষ্ট্রের পেনসিলভেনিয়ার ফিলাডেলফিয়ার ওয়েলস ফার্গো সেন্টারে অনুষ্ঠিত হয়েছে; যা ২০১৫ সালের রয়্যাল রাম্বলের পর এই মাঠে ডাব্লিউডাব্লিউইর প্রথম অনুষ্ঠান ছিল।

প্রাক-প্রদর্শনে একটিসহ মূল অনুষ্ঠান মিলিয়ে সর্বমোট আটটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে জিন্দর মহল ডাব্লিউডাব্লিউই চ্যাম্পিয়নশিপ ম্যাচে র‍্যান্ডি অরটনকে পরাজিত করেছে। অন্যান্য শীর্ষস্থানীয় ম্যাচে, জন সিনা ফ্ল্যাগ ম্যাচে রুসেভকে এবং ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপ ম্যাচে কেভিন ওয়েন্স এজে স্টাইলসকে পিনফলের মাধ্যমে পরাজিত করেছে।

কাহিনী
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান স্ম্যাকডাউনে প্রদর্শন করা হয়েছে।

পটভূমি
ব্যাটলগ্রাউন্ড হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের জুলাই মাসে অনুষ্ঠিত হয়। ২০১০ থেকে ২০১২ সাল পর্যন্ত, ডাব্লিউডাব্লিউই ওভার দ্য লিমিট নামে প্রতি বছরের মে মাসে একটি বার্ষিক প্রতি-দর্শনে-পরিশোধ (পিপিভি) আয়োজন করতো। ওভার দ্য লিমিটের চতুর্থ অনুষ্ঠান মূলত ২০১৩ সালের অক্টোবর মাসে অনুষ্ঠিত হওয়ার কথা ছিল; তবে, জুলাই মাসে ডাব্লিউডাব্লিউই এক ঘোষণায় জানায় যে ওভার দ্য লিমিট ব্যাটলগ্রাউন্ড নামে একটি নতুন অনুষ্ঠান দ্বারা প্রতিস্থাপিত হবে। ২০১৭ সালের জুলাই মাসে টানা পঞ্চমবারের মতো ব্যাটলগ্রাউন্ড আয়োজন করা পর অনুষ্ঠানটির আয়োজন বন্ধ হয়ে যায়, উক্ত বছর শুধুমাত্র স্ম্যাকডাউন ব্র্যান্ডের কুস্তিগিররা অনুষ্ঠানটিতে অংশগ্রহণ করেছিল। অতঃপর ডাব্লিউডাব্লিউই ব্র্যান্ডের জন্য একচেটিয়াভাবে আয়োজিত প্রতি-দর্শনে-পরিশোধ (পিপিভি) বন্ধ করে দেয়, যার ফলে তাদের বার্ষিক প্রতি-দর্শনে-পরিশোধ অনুষ্ঠানের পরিমাণ হ্রাস পায়। তবে, ২০২৩ সালে ডাব্লিউডাব্লিউই তার উন্নয়নমূলক ব্র্যান্ড এনএক্সটির জন্য ব্যাটলগ্রাউন্ডকে পুনরুজ্জীবিত করে। ২০১৩ সালের ৬ই অক্টোবর তারিখে প্রথমবারের মতো ব্যাটলগ্রাউন্ড অনুষ্ঠিত হয়েছে।

২০১৭ সালের এই অনুষ্ঠানটি ব্যাটলগ্রাউন্ড কালানুক্রমিকের পঞ্চম অনুষ্ঠান ছিল, যা ২৩শে জুলাই তারিখে মার্কিন যুক্তরাষ্ট্রের পেনসিলভেনিয়ার ফিলাডেলফিয়ার ওয়েলস ফার্গো সেন্টারে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।

তথ্যসূত্র

বহিঃসংযোগ
  

২০১৭
ব্যাটলগ্রাউন্ড
ব্যাটলগ্রাউন্ড
জুলাই ২০১৭-এ মার্কিন যুক্তরাষ্ট্রে ঘটনা
২০১৭-এ পেনসিলভেনিয়া
পেনসিলভেনিয়ায় ঘটনা
ফিলাডেলফিয়ায় পেশাদার কুস্তি
কার্টিস এক্সেল

জোসেফ কার্টিস হেনিগ (জন্ম: অক্টোবর ১, ১৯৭৯) হলেন একজন মার্কিন পেশাদার কুস্তিগির এবং অভিনেতা। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি র ব্র্যান্ডে কার্টিস এক্সেল নামে কুস্তি করেন। হেনিগ ২০১০ সালে অভিষেকের পর, মাইকেল ম্যাকগিলিকাট্টি রিং নামে দ্য নেক্সাসের সদস্য হিসেবে কুস্তি করেছেন। তিনি পূর্বে উন্নয়নমূলক ব্রান্ড ফ্লোরিডা চ্যাম্পিয়নশিপ রেসলিংয়ে (এফসিডাব্লিউ) কুস্তি করেছেন এবং ডাব্লিউডাব্লিউই এনএক্সটির ২য় আসরের প্রতিযোগী ছিলেন। ২০১১ সালে, হেনিগ ডেভিড ওটুঙ্গার সাথে ডাব্লিউডাব্লিউই ট্যাগ টিম চ্যাম্পিয়নশিপ জয়লাভ করেছেন। তখন তিনি দ্য নিউ নেক্সাসের সদস্য ছিলেন। মে ২০১৩ সালে, হেনিগ কার্টিস এক্সেল নামে রিং নামে তার ক্যারিয়ার শুরু করেন এবং তার বাবা "মি. পারফেক্ট" কার্ট হেনিগ এবং তার পিতামহ ল্যারি "দ্য এক্স" হেনিগকে সম্মাননা জানান। পরবর্তীতে তিনি ডাব্লিউডাব্লিউই আন্তঃমহাদেশীয় চ্যাম্পিয়নশিপ জয়লাভ করেন।

তথ্যসূত্র

বহিঃসংযোগ

 
 
 
 

জীবিত ব্যক্তি
১৯৭৯-এ জন্ম
মার্কিন পুরুষ পেশাদার কুস্তিগির
ডাব্লিউডাব্লিউএফ/ডাব্লিউডাব্লিউই ইন্টারকন্টিনেন্টাল চ্যাম্পিয়ন
২১শ শতাব্দীর পেশাদার কুস্তিগির
২১শ শতাব্দীর মার্কিন পেশাদার কুস্তিগির
টালা জলবিদ্যুৎ কেন্দ্র

টালা জলবিদ্যুৎ কেন্দ্র বা টালা হাইড্রোইলেক্ট্রিক পাওয়ার স্টেশন () হল ভুটানের চুখা জেলার ওয়াংচু নদীতে নির্মিত   জলবিদ্যুৎ কেন্দ্র।এই স্টেশনটি একটি ৯২ মিটার (৩০২ ফুট) লম্বা মাধ্যাকর্ষণ বাঁধ যার একটি বিদ্যুৎ স্টেশন (২৬ ° 50'২৬.৬৬" উত্তর ০৮৯ ° ৩৫'১২.৫৫" পূর্ব) যা ২২ কিলোমিটার (১৪ মাইল) লম্বা  সুড়ঙ্গ দিয়ে জলের প্রবাহ তৈরি করে বিদ্যুৎ উৎপাদন করে।ছয়টি ১৭০ মেগাওয়াট পেল্টন টারবাইন-জেনারেটর রয়েছে বিদ্যুৎ কেন্দ্রটিতে। বাঁধ এবং বিদ্যুৎ কেন্দ্রের মধ্যে ৮৬০ (২,৮২২ ফুট) মিটার উচ্চতার একটি জলবাহী মাথা পার্থক্য  দেয়। 

প্রকল্পটি প্রারম্ভিক নির্মাণ ১৯৯৭ সালে শুরু হয় এবং ১৯৯৯ সাল পর্যন্ত প্রধান কাজ চলছিল। প্রথম জেনারেটর ৩১ জুলাই ২০০৬ তারিখে কমিশন করা হয় এবং ৩০ মার্চ ২০০৭ চালু হয়। প্রকল্প খরচ প্রায় $ ৯০০ মিলিয়ন এবং ভারত দ্বারা অনুদান ও ঋণের মাধ্যমে ৯% সুদের হারে অর্থায়ন করা হয়েছিল।তিনটি ৪৪০ কিলোবাইট ট্রান্সমিশন লাইনের মাধ্যমে বিদ্যুৎকেন্দ্রটি থেকে উৎপন্ন  বিদ্যুৎ ভারতে রপ্তানি করা হয়।

বিদ্যুৎ কেন্দ্রটি দেশের বৃহত্তম জলবিদ্যুৎ প্রকল্প এবং ১৯৮৮ সালে চুখা প্রকল্প (৩৩৬ মেগাওয়াট), ২০০১ সালে কুরিখু (৬০ মেগাওয়াট) এবং ২০০৫ সালে বসুখো (৪০ মেগাওয়াট) প্রকল্পের পরে চতুর্থ প্রকল্প। বিদ্যুৎ রাজস্বের আয় কম হবে না বলে আশা করা হয়েছিল ।২০০৯ সালে বিদ্যুৎ রাজস্বের আয় হয় সরকারের সমগ্র রাজস্বের ৬০% এর চেয়েও বেশি। তবুও ভুটানদের মাত্র ৬৬% এবং তার গ্রামের ৩৯% বিদ্যুতায়িত হয়।

তথ্যসূত্র

জলবিদ্যুৎ কেন্দ্র
ভুটানের অর্থনীতি
ভুটান–ভারত সম্পর্ক
২০০৭-এ ভুটানে প্রতিষ্ঠিত
ভারত–ভুটান সম্পর্ক

হিমালয়ের দেশ ভুটান ও ভারতের প্রজাতন্ত্রের মধ্যে দ্বিপাক্ষিক সম্পর্ক ঐতিহ্যগতভাবে খুব ঘনিষ্ঠ এবং উভয় দেশের মধ্যে বিশেষ সম্পর্ক বিদ্যমান। ভুটানের পররাষ্ট্র নীতি, প্রতিরক্ষা এবং বাণিজ্যের উপর ভারতের প্রভাব রয়েছে। ২০১২-১৩ অর্থবছরে ভারতের রাষ্ট্রপতির বাজেটে ভুটানকে দেওয়া সাহায্যের পরিমাণ ৬০ কোটি মার্কিন ডলার বা প্রায় ৩০০০ কোটি টাকা ছিল। ২০১৫-১৬ অর্থবছরে ভুটানকে ভারতের বৈদেশিক সাহায্যের সর্বাধিক সুবিধাভোগী হিসেবে গড়ে তোলার জন্য বছরে প্রায় ৯৮.৫ কোটি মার্কিন ডলার (₹ ৬১৬০ কোটি) ভুটানে পৌঁছায়। ভুটান এর প্রধানমন্ত্রী শেরিং তোবগে ২০১৩ সালের আগস্ট মাসে তাঁর নতুন দিল্লি ভ্রমণের সময় তার দেশের জন্য ₹৫৪০০ কোটির (চুক্তি সাক্ষরের সময়ে বিনিময় হার অনুযায়ী মার্কিন $১.৯ কোটি) একটি অতিরিক্ত সাহায্য প্যাকেজ পায়। ভুটানের ১১তম পঞ্চবার্ষিকী পরিকল্পনার জন্য এই পরিমাণের মধ্য থেকে ₹৪৫০০ কোটি নির্ধারিত করা হয়েছে। পূর্ব পরিকল্পনার বাকি প্রকল্পগুলির ক্ষেত্রে ব্যায়ের জন্য ₹৪০০ কোটি ছিল। অবশিষ্ট ₹৫০০ কোটি ভুটানের ধীর অর্থনীতির জন্য ভারতের অর্থনৈতিক উদ্দীপনা প্যাকেজ-এর অংশ ছিল। ভারত ভুটানে ১,৪১৬ মেগাওয়াটের ৩টি জলবিদ্যুৎ প্রকল্প পরিচালনা করে এবং ২,১২৯ মেগাওয়াটের আরও তিনটি নির্মাণ কাজ চলছে।

প্রেক্ষাপট
ভুটান ইতিহাসের বেশিরভাগ অংশে,  বাইরের জগত থেকে নিজেকে বিচ্ছিন্নতা রক্ষা করেছে, আন্তর্জাতিক সংস্থা থেকে বেরিয়ে এসে কয়েকটি দ্বিপাক্ষিক সম্পর্ক বজায় রেখেছে।ভুটান ১৯১০ সালে একটি চুক্তি স্বাক্ষর করার পর ব্রিটিশ ভারত থেকে একটি রক্ষাকবচ হিসাবে প্রতিষ্ঠা করে, যার ফলে ব্রিটিশরা তার বৈদেশিক বিষয় এবং প্রতিরক্ষা নির্দেশ করার অনুমতি পায়।ভুটান ১৯৪৭ সালে ভারতের স্বাধীনতার স্বীকৃতি অর্জনের প্রথম এবং ভুটান ও ভারত উভয়ের সাথে দ্বিপাক্ষিক সম্পর্ক বজায় রেখে উভয় দেশই তিব্বতে চুক্তি স্বাক্ষর করে।নেপাল ও ভুটান তার হিমালয় সীমান্ত নিরাপত্তা নীতি কেন্দ্রীয় হতে উদ্ধৃতি প্রয়োজন ।ভারত ভুটানের সাথে ৬০৫ কিলোমিটার (৩৭৬ মাইল) সীমানা ভাগ করে নেয় এবং তার বৃহত্তম ব্যবসায়িক অংশীদার হয়, তার ৯৮ শতাংশ রপ্তানি এবং ৯০ শতাংশ আমদানি করে।

১৯৪৯ চুক্তি

তথ্যসূত্র

বহিঃসংযোগ

ভারতের বৈদেশিক সম্পর্ক
ভুটানের দ্বিপাক্ষিক সম্পর্ক
ভারতের দ্বিপাক্ষিক সম্পর্ক
ভুটান–ভারত সম্পর্ক
কলম ইউনিয়ন

কলম ইউনিয়ন সিংড়া উপজেলার অন্তর্গত ৪ নং ইউনিয়ন।

বর্ণনা 
কলম ইউনিয়ন সিংড়া উপজেলার একটি বিখ্যাত ইউনিয়ন। এটি সিংড়ার ৪ নং ইউনিয়ন। এর বর্তমান চেয়ারম্যান হচ্ছেন মইনুল হক চুনু। এই ইউনিয়নে মোট ২৭ টি গ্রাম, ৪টি উচ্চবিদ্যালয়, ১৪ টি মৌজা এবং ১ টি মহাবিদ্যালয় রয়েছে।

আয়তন ও জনসংখ্যা 
কলম ইউনিয়নের মোট আয়তন ৫৯৬৯ একর। ২০১১ সালের আদমশুমারি অনুসারে এই ইউনিয়নে মোট ২৮৫৭২ জন লোক বসবাস করেন। বসবাসতরদের মাঝে ১৪৩৯২ জন পুরুষ এবং ১৪১৮০ জন মহিলা। কলম ইউনিয়নে স্বাক্ষরতার হার ৪২.৮ শতাংশ।

আরোও দেখুন 
 কলম উচ্চ বিদ্যালয়
 কলম ডিগ্রি কলেজ
 কলম বাড়োয়ারী কালী মন্দির

তথ্যসূত্র 

সিংড়া উপজেলার ইউনিয়ন
ফ্রেড মর্লে

ফ্রেডরিক (‘স্পিডি ফ্রেড’)Major, John Roy. More Than a Game: The Story of Cricket's Early Years. Harper Collins UK. 2007. মর্লে (; জন্ম: ১৬ ডিসেম্বর, ১৮৫০ - মৃত্যু: ২৮ সেপ্টেম্বর, ১৮৮৪) নটিংহামশায়ারের সাটন-ইন-অ্যাশফিল্ড এলাকায় জন্মগ্রহণকারী প্রথিতযশা পেশাদার ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৮০ থেকে ১৮৮৩ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। শীর্ষে আরোহণকালে তাকে ইংল্যান্ডের সর্বাপেক্ষা দ্রুতগতিসম্পন্ন বোলার হিসেবে বিবেচনা করা হতো। এছাড়াও, ১৩ বছরব্যাপী নটিংহামশায়ারের পক্ষে খেলেন। বামহাতে ব্যাটিংয়ের পাশাপাশি বামহাতে ফাস্ট বোলিং করতেন ফ্রেড মর্লে।

খেলোয়াড়ী জীবন 
১৮৭৯-৮০ মৌসুমে মর্লে রিচার্ড ডাফ্টের সাথে উত্তর আমেরিকা সফরে যান। ১৮৮০ সালে তিনি খেলার জন্য মনোনীত হন যা পরবর্তীকালে ইংল্যান্ডে প্রথম টেস্ট খেলারূপে স্বীকৃতি লাভ করে। খেলায় তিনি ৮/১৪৬ পান; তন্মধ্যে, প্রথম ইনিংসেই পেয়েছিলেন পাঁচ উইকেট। ১৮৮২-৮৩ মৌসুমে সম্মানীয় ইভো ব্লাইয়ের দলের সদস্যরূপে অ্যাশেজ করায়ত্ত্ব করতে অস্ট্রেলিয়া সফরে যান। তবে, কলম্বো বন্দরে দলের জাহাজে আরোহণের সময় তিনি গুরুতরভাবে উরুতে আঘাতপ্রাপ্ত হন। আনুষ্ঠানিকভাবে এ ঘটনাকে দূর্ভাগ্যজনকরূপে আখ্যায়িত করা হয়। তবে গুজব রয়েছে যে, কিছু ইতিহাসবেত্তা প্রতিপক্ষীয় ক্রিকেট দলের যোগসাজসে এটি ঘটেছে বলে দাবী করা হয়ে থাকে।

ব্যক্তিগত জীবন 
এ আঘাতের পর থেকে তার বোলিং সক্ষমতা দূর্বলতর হতে থাকে। তিনি আর কখনো এ আঘাত থেকে উত্তরণ ঘটাতে সমর্থ হননি। ক্রমাগত স্বাস্থ্যের অবনতি ও আর্থিক সুবিধা আনয়ণে ব্যর্থ হওয়ায় তিনি তার পরিবারের সদস্যদের কাছ থেকে প্রত্যাখ্যাত হন। বাদ-বাকী জীবন তার করুণ অবস্থায় নিপতিত হয়।

মাত্র ৩৩ বছর বয়সে ২৮ সেপ্টেম্বর, ১৮৮৪ তারিখে মাত্রাতিরিক্ত দেহে জলের উপস্থিতির কারণে তার দেহাবসান ঘটে। বামহাতে একটি বল রেখে তাকে সমাহিত করা হয়। ‘হান্না’ নাম্নী এক সেলাইকর্মীকে বিয়ে করেন। তাদের সংসারে ‘সারাহ’, ‘হ্যারল্ড’ ও ‘অ্যালেন’ নামীয় তিন সন্তান ছিল। জন্মকালীন ‘ফ্রেডেরিক মর্লে’ নামে তাকে নিবন্ধিত করা হয়েছিল।

তথ্যসূত্র

আরও দেখুন 
 বিলি বেটস
 উইলিয়াম অ্যাটওয়েল
 অ্যাশেজ সিরিজের তালিকা
 আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা
 টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা

বহিঃসংযোগ 

 
 
ডন অ্যামব্রোসের প্রতিবেদনে ফ্রেড মর্লে

আরও পড়ুন 
Altham, Harry Surtees. A History of Cricket, Volume 1 (to 1914). George Allen & Unwin. 1962.

১৮৫০-এ জন্ম
১৮৮৪-এ মৃত্যু
অল-ইংল্যান্ড ইলাভেনের ক্রিকেটার
ইংরেজ ক্রিকেটার
ইংল্যান্ডের টেস্ট ক্রিকেটার
ইউনাইটেড নর্থ অব ইংল্যান্ড একাদশের ক্রিকেটার
টেস্ট ক্রিকেট অভিষেকে ৫ উইকেট লাভকারী ক্রিকেটার
নটিংহ্যামশায়ারের ক্রিকেটার
নর্থ ভার্সাস সাউথের ক্রিকেটার
প্লেয়ার্সের ক্রিকেটার
প্লেয়ার্স অব দ্য নর্থের ক্রিকেটার
মেরিলেবোন ক্রিকেট ক্লাবের ক্রিকেটার
সাটন-ইন-অ্যাশফিল্ডের ব্যক্তি
এ. ডব্লিউ. রিডলি একাদশের ক্রিকেটার
আর. ডাফ্ট একাদশের ক্রিকেটার
এ্যাডওয়ার্ড মায়া

এডুর্য়াড ম্যারিয়ান লিই (; জন্ম ২৯ জুন ১৯৮৬), অধিক পরিচিত এ্যাডওর্য়াড মায়া মঞ্চ নামে, একজন রোমানীয় গায়ক ও ডিজে।

কর্মজীবন 
২০০৬ এর দিকে , মায়া অন্যান্য অনেক রোমানীয় শিল্পীর সঙ্গে কাজ করেছেন, যেমন: একসেন্ট ও ভিকা জিগুলিনা। তিনি টর্নিরো গানটিতে কাজ করেছেন, যেটি মিহাই ট্রাইসতারিউ পারফর্ম করেছিলেন ইউরোভিশন সঙ্গীত প্রতিযোগিতা ২০১৬-এ। তিনি বিট-টাউন. কম এর একটি সাক্ষাৎকারে বলেছেন এই গানটি ছিল তার কর্মজীবনের শুরু।

২০০৯-এর গ্রীষ্মে , একজন শিল্পী হিসেবে মায়া তার প্রথম সঙ্গীত স্ট্রিরিও লাভ প্রকাশ করেন। যেটি রোমানীয় একক সঙ্গীতের তালিকায় ২ নম্বর স্থানে পৌছায়। এর পরের বছর, স্ট্রিরিও লাভ গানটি আর্ন্তজাতিক ভাবে হিট হয়। এই গানটির সাফল্যে বিশ্বব্যাপী কর্নসাটের আয়োজন হয়, গানটি অস্ট্রিয়া, ডেনমার্ক, ফিনল্যান্ড, ফ্রান্স,জার্মানি, আয়ারল্যান্ড, ইতালি, নেদ্যারল্যান্ড, নরওয়ে, স্পেন, সুুইডেন, সুইজারল্যান্ড এবং যুক্তরাজ্যে সেরা ৫টি এককের তালিকায় প্রবেশ করে। স্ট্রিরিও লাভ গানটি ২২ জুলাই ২০১৭ পর্যন্ত ইউটিউবে ৩০৭,৩৬৮,৪৪৫ বার দেখা হয়েছে।

১৩ মে ২০১১-এ, মায়া তার দ্বিতীয় একক সঙ্গীত "দিজ ইজ মাই লাইফ" প্রকাশ করেন। তার কর্মজীবনকে নিয়ন্ত্রণে সাহায্য করার জন্য ও অন্যান্য শিল্পীদের সুযোগ করে দিতে তিনি নিজের রেকর্ড লেভেল মায়াভিন রেকর্ডস গঠন করেন।

মায়া তার তৃতীয় সঙ্গীত এককের জন্য ক্রিসমাসের রাতে বিশ্বব্যাপী "ডের্জাট রেইন" গান ও ভিডিও প্রকাশ করেন। তার চতুর্থ একক সঙ্গীত মনো ইন লাভ ফিচারিং ভিকা জিগুলিনা প্রকাশ করেন ২৯ নভেম্বর ২০১২ সালে।

তিনি বুখারেষ্টের জর্জ ইনিসকু সঙ্গীত উচ্চবিদ্যালয় ও বুখারেস্ট কনজারভেটরি এর প্রাক্তন শিক্ষার্থী ।

ডিস্কোগ্রাফি

স্টুডিও অ্যালবাম

একক

মূল শিল্পী হিসেবে

তথ্যসূত্র

বহিঃসংযোগ 

 
 মেভিন রেকর্ডস ওয়েবসাইট 

১৯৮৬-এ জন্ম
জীবিত ব্যক্তি
রোমানীয় সঙ্গীতশিল্পী
প্রোগ্রেসিভ হাউজ সঙ্গীতজ্ঞ
ইলেকট্রনিক ডান্স মিউজিক ডিজে
ভালোবাসার শহর

ভালবাসার শহর হল ভারতের বাংলা ভাষার একটি সল্পদৈর্ঘ্যের চলচ্চিত্র। চলচ্চিত্রটি ২০১৭ সালে মুক্তিপায়। চলচ্চিত্রে মুখ্য ভূমিকায় অভিনয় করেছেন জয়া আহসান, ঋত্বিক চক্রবর্তী, সোহিনী সরকার ও অরুণ মুখোপাধ্যায়। চলচ্চিত্রটি পরিচালনা করেছেন ইন্দ্রনীল রায় চৌধুরী ।

শ্রেষ্ঠাংশে
 জয়া আহসান 
 ঋত্বিক চক্রবর্তী
 সোহিনী সরকার
 অরুণ মুখোপাধ্যায়

মুক্তি
এই সল্পদৈর্ঘ্যের চলচ্চিত্রটি পরিচালক ইউটিউব  ও ভিমিও  মুক্তিদেন ২০১৭ সালে।

গল্প
আদিল হায়দার ও অন্নপূর্ণা দাসের প্রেম তাদের টেনে নিয়ে গেলো একদা-সুন্দর সিরিয়ান শহর হোমসে। মুসলমান, হিন্দিভাষী আদিল, ও হিন্দু, বাংলাভাষী অন্নপূর্ণা। সেই সুন্দর, দু’হাজার বছরের পুরনো শহর হোমস বিধ্বস্ত হলো যুদ্ধে, বোমায়, গ্রেনেডে, কামানের গোলায়। মধ্যপ্রাচ্যের অনেক জায়গার মতো, ইরাকের মতো, ইরানের মতো, আফগানিস্তানের মতো সিরিয়া ধ্বংস হলো। তার সঙ্গে ধ্বংস হলো আদিল ও অন্নপূর্ণার জীবন। আদিল পড়ে রইল সিরিয়ায়, বোমার আঘাতে ক্ষতবিক্ষত হয়ে। গোলায় পঙ্গু হয়ে যাওয়া শিশুসন্তানকে নিয়ে অন্নপূর্ণা ফিরে এলো তার পুরোনো শহর কলকাতায়, যেখানে কয়েক বছর আগে তার সঙ্গে আদিলের প্রথম দেখা হয়েছিল, ভালোবাসা হয়েছিল।

শুরু হলো অন্নপূর্ণার নতুন যুদ্ধের জীবন। সে যুদ্ধ বন্দুক কামান বোমারু বিমানের যুদ্ধ নয়। সে যুদ্ধ অর্থনৈতিক যুদ্ধ, সামাজিক যুদ্ধ। এক গরিব যুবতী মায়ের দিনে চোদ্দ-পনেরো ঘণ্টা স্কুলবাসের অ্যাটেনডেন্টের জীবন, এবং তার সঙ্গে সঙ্গে উচ্চকোটি সমাজের মহিলাদের বাড়ি গিয়ে তাদের ম্যাসাজ দেওয়ার জীবন। যেখানে প্রলোভন, লালসা, চোখরাঙানির সঙ্গে মর্যাদা ও স্নায়ুর যুদ্ধ। যেখানে বৃদ্ধ বাবার আশ্রয়ে কোনোরকমে শিশুসন্তানকে বুকে জড়িয়ে বাঁচার আশা। তার চিরকালের মতো জখম হয়ে যাওয়া শরীরটাকে সুস্থ করে তোলার আশা। আর একই সঙ্গে ফেলে আসা আদিলের খোঁজখবর নেওয়া, আমলাতন্ত্রের নাগপাশ পেরিয়ে তার কাছে পৌঁছনোর আশা, তাকে একবার জীবিত দেখতে পাওয়ার আশা।

প্রতিক্রিয়া
ছবিটি ইউটিউবে ও ভিমিও তে মুক্তির পর ব্যপক সারা পাওয়া যায়। বিভিন্ন চলচ্চিত্র শিল্পী ও গবেষক ছবিটির গুরুত্ব ও সমাজের প্রতি বার্তার কথা উল্লেক করেন।

তথ্যসূত্র

২০১৭-এর চলচ্চিত্র
জয়া আহসান
২০১০-এর দশকের বাংলা ভাষার চলচ্চিত্র
বাংলা ভাষার ভারতীয় চলচ্চিত্র
জুলাই বিপ্লব (ফ্রান্স)

জুলাই বিপ্লব ১৮৩০ সালে ফ্রান্সে সংগঠিত একটি বিপ্লব। ১৮৩০ সালের ২৬শে জুলাই থেকে ২৯শে জুলাই পর্যন্ত ৪ দিন স্থায়ী ছিল। এটি ১৮৩০ সালের ফরাসি বিপ্লব বা দ্বিতীয় ফরাসি বিপ্লব নামেও পরিচিত। জুলাই বিপ্লবের ফলে ফ্রান্সের দশম চার্লসকে ক্ষমতাচ্যুত করে ফ্রান্সের শাসনভার হাতে নেয় প্রথম লুই ফিলিপ। এই বিপ্লবের মাধ্যেম জনসাধারণে প্রাপ্ত বয়স্কদের ভোটাধিকার নিশ্চিত করা হয়।

তথ্যসূত্র

১৯শ শতাব্দীর বিপ্লব
১৮৩০-এ ফ্রান্স
১৮৩০-এর সশস্ত্র সংঘাত
ফ্রান্স জড়িত যুদ্ধ
ফ্রান্সে বিদ্রোহ
প্যারিসে অভু্যত্থান
শয়তান মানুষ

শয়তান মানুষ ১৯৯৬ সালে মুক্তিপ্রাপ্ত একটি বাংলাদেশী অ্যাকশনধর্মী নাট্য চলচ্চিত্র। এটি পরিচালনা করেছেন মনতাজুর রহমান আকবর। এতে অভিনয় করেছেন মৌসুমী, ওমর সানী, অামিন খান, অন্তরা, ডলি জহুর, তুষার খান, অামির সিরাজী, কবির খাঁ, রাজীব, হুমায়ুন ফরীদি প্রমুখ।

কাহিনি

অভিনয়ে 
 ওমর সানী
 আমিন খান
 মৌসুমী
 অন্তরা
 রাজীব
 হুমায়ুন ফরীদি
 ডলি জহুর
 তুষার খান
 অামির সিরাজী
 কবির খাঁ
 মিনহাজুর রহমান নয়ন - শিশুশিল্পী

তথ্যসূত্র

বহিঃসংযোগ 
 

১৯৯৬-এর চলচ্চিত্র
১৯৯০-এর দশকের মারপিটধর্মী চলচ্চিত্র
বাংলা ভাষার চলচ্চিত্র
বাংলাদেশী মারপিটধর্মী চলচ্চিত্র
মনতাজুর রহমান আকবর পরিচালিত চলচ্চিত্র
বাংলাদেশী চলচ্চিত্র
লোরেন্‌ৎস পদক

লোরেন্‌ৎস পদক () তাত্ত্বিক পদার্থবিজ্ঞানে গুরুত্বপূর্ণ অবদানের জন্য রয়েল নেদারল্যান্ডস অ্যাকাডেমি অব আর্টস অ্যান্ড সায়েন্সেস কর্তৃক প্রদত্ত একটি পুরস্কার। প্রতি চার বছর পর পর এই পুরস্কার প্রদান করা হয়। ১৯২৫ সালে হেন্ড্রিক লোরেন্‌ৎসের ডক্টরেটের ৫০তম বার্ষিকী উপলক্ষে এটি প্রতিষ্ঠিত হয়।

লোরেন্‌ৎস পদক বিজয়ীদের অনেকই পরে নোবেল পুরস্কার পেয়েছেন।

পুরস্কার বিজয়ীদের তালিকা

তথ্যসূত্র

বহিঃসংযোগ 

বিজ্ঞান পুরস্কার
লোরেন্‌ৎস পদক
লোরেন্‌ৎস পদক প্রাপক
হেন্ড্রিক আন্টোন লোরেন্‌ৎস
পদার্থবিজ্ঞানে পুরস্কার
লোরেন্‌ৎস পদক বিজয়ীদের তালিকা
পদার্থবিজ্ঞানে লোরেন্‌ৎস পদক বিজয়ী
লরেন্টজ মেডেল বিজয়ী
নেদারল্যান্ডসে বিজ্ঞান ও প্রযুক্তি
মোবারকগঞ্জ চিনিকল মাধ্যমিক বিদ্যালয়

মোবারকগঞ্জ চিনিকল মাধ্যমিক বিদ্যালয় হল বাংলাদেশের একটি প্রাথমিক এবং মাধ্যমিক শিক্ষাপ্রতিষ্ঠান। ১৯৬৮ সালে প্রতিষ্ঠিত বিদ্যালয়টি পরিচালনা করে মোবারকগঞ্জ চিনিকল লিমিটেড কর্তৃপক্ষ।

ইতিহাস
বাংলাদেশ চিনি ও খাদ্যশিল্প কর্পোরেশনের নিয়মানুযায়ী প্রতিটা চিনিকলের কর্মকর্তা ও শ্রমিক-কর্মচারীদের সন্তানদের লেখাপড়ার জন্য মিল কলোনীতে একটি করে বিদ্যালয় স্থাপিত হবে। তার ধারাবাহিকতায় ১৯৬৮ সালে অফিসার্স কলোনীর "সি" টাইপ বিল্ডিং এর কয়েকটি কক্ষ নিয়ে মোবারকগঞ্জ চিনিকল মাধ্যমিক বিদ্যালয়ের যাত্রা শুরু হয়।
এই বিদ্যালয়ের প্রথম প্রধান শিক্ষিকা মোসাঃ মারজিউন নেসা। প্রথম পর্যায়ে অল্প কিছু সংখ্যক ছাত্রছাত্রী নিয়ে এটি নিম্ন মাধ্যমিক শ্রেণীর কার্যক্রম শুরু করে। পরবর্তীতে এটি মাধ্যমিক পর্যায়ে উন্নিত করা হয়। বিদ্যালয়টি ১৯৮০ সালে মাধ্যমিক বিদ্যালয় হিসাবে যশোর শিক্ষা বোর্ড কর্তৃক স্বীকৃতি লাভ করে। 
বর্তমান কালীগঞ্জ শহর হতে প্রায় ২ কি.মি. সুরে ১.৮৩ একর জমির উপর ১টি দ্বিতল ভবন এবং একটি ১তলা ভবন নিয়ে বিদ্যালয়টি অবস্থান করছে।

শিক্ষা কার্যক্রম
বর্তমান এই বিদ্যালয়ে প্রথম শ্রেনী থেকে দশম শ্রেনী পর্যন্ত সুনামের সহিত পাঠদান করে হচ্ছে।

সহশিক্ষা কার্যক্রম
শিক্ষার পাশাপাশি এই বিদ্যালয়ে প্রতি বছর বার্ষিক ক্রীড়া প্রতিযোগিতা এবং বনভোজনের আয়োজন করে থাকে। এছাড়াও বিদ্যালয় কর্তৃক আন্তক্লাস ফুটবল এবং ক্রিকেট টুর্নামেন্ট খেলা হয়ে থাকে।

পুরস্কার
২০১৪ সালে বিদ্যালয়টি "উদ্দীপনা পুরস্কার" প্রাপ্ত হয়।

ছাত্র-ছাত্রী
বর্তমান প্রাথমিক এবং মাধ্যমিক মিলে বিদ্যালয়ে ৬৫০জন ছাত্র-ছাত্রী অধ্যায়ন করছে।

ফলাফল
২০১০ সাল হতে শতভাগ পাশের হারসহ জিপিএ-৫ ও বৃত্তিপ্রাপ্তদের সংখ্যা ক্রমান্বয়ে বাড়ছে। পাবলিক পরীক্ষায় বিদ্যালয়টি প্রতিবছর প্রায়ই উপজেলা পর্যায়ে প্রথম ও জেলা পর্যায়ে ৪র্থ অথবা ৫ম স্থান অধিকার করে থাকে।২০১৪ সালে সর্বোচ্চ ২৬ জন জিপিএ-৫ পাওয়ার রেকর্ড অর্জন করে।

ঐতিহ্য
২০১৭ সালে বিদ্যালয়ের প্রাক্তন ছাত্রছাত্রীরা শুরু থেকে বর্তমান পর্যন্ত ছাত্রছাত্রীদের মহা-পূর্নমীলনীর আয়োজন করে যা ঝিনাইদহ জেলার সব থেকে বড় অনুষ্ঠান বলে বিবেচিত হয়। ২০২০ সালে ১০ ও ১১ জানুয়ারী ২য় বারের মত ২ দিন ব্যাপি মোবারকগঞ্জ চিনিকল মাধ্যমিক বিদ্যালয়ে প্রাক্তন শিক্ষার্থীদের পুনর্মিলনী অনুষ্ঠিত হয়। যেখানে ১৫০০ এর বেশি ছাত্র ছাত্রী অংশগ্রহণ করে।

তথ্যসূত্র 

ঝিনাইদহ জেলার বিদ্যালয়
১৯৬৮-এ প্রতিষ্ঠিত শিক্ষাপ্রতিষ্ঠান
বৈজ্ঞানিক সাংবাদিকতা

বৈজ্ঞানিক সাংবাদিকতা হল সংবাদকীয় গল্পে প্রাথমিক সূত্র ব্যবহারের একটি রীতি। এই ধারণার জন্ম দেন উইকিলিকসের জুলিয়ান অ্যাস্যাঞ্জ এবং তিনি কার্ল পপারের দর্শন থেকে অনুপ্রাণিত।

প্রাথমিক সূত্র পাঠকদের সংবাদের তথ্য যাচাই করার সুযোগ প্রদান করে। অ্যাস্যাঞ্জ ২০১০ সালে দ্য নিউ ইয়র্কারকে দেওয়া এক সাক্ষাৎকারে বলেন, "আমি একটি নতুন মানদণ্ড প্রতিষ্ঠা করতে চাই: বৈজ্ঞানিক সাংবাদিকতা। যদি আপনি ডেইলি নিউজ অ্যান্ড অ্যানালাইসিস-এ একটি গবেষণাপত্র প্রকাশ করতে চান, আপনাকে সকল ভালো সাময়িকীর তথ্য যা আপনার গবেষণায় উদ্ধৃত হয়েছে তা জমা দিতে হবে – এই ধারণা কারণ হল মানুষ এই তথ্য অবিকল গ্রহণ করবে, পরীক্ষা করবে, এবং যাচাই করে দেখবে। তাই সাংবাদিকতায়ও এমন কিছু করা প্রয়োজন।"

কনকর্ডিয়া বিশ্ববিদ্যালয়ের অধ্যাপক লিসা লিঞ্চ প্রস্তাব করেন, "বৈজ্ঞানিক সাংবাদিকতায় সাংবাদিকগণ জনগণের নিকট বিশ্লেষণ উপস্থাপনে মধ্যস্ততাকারী হিসেবে কাজ করেন, কিন্তু তাদের অবশ্যই জনগণকে তাদের বিশ্লেষণ থেকে পুনরায় নতুন কিছু উৎপাদনের মত কিছু প্রদান করতে হবে।"

উদাহরণ
বৈজ্ঞানিক সাংবাদিকতার সবচেয়ে উল্লেখযোগ্য উদাহরণ হল উইকিলিকসে প্রকাশিত তথ্যাবলী। একই ধরনের কাজ হল ফেডারেশন অব আমেরিকান সায়েন্টিস্টস এবং পাবলিক ইনটেলিজেন্স, যারা ধারাভাষ্য ও প্রসঙ্গসহ পূর্ণাঙ্গ সামরিক ও গোয়েন্দা তথ্য।

তথ্যসূত্র

বহিঃসংযোগ

উইকিলিকস
সাংবাদিকতার ধরন
ক্ষেত্র অনুযায়ী সাংবাদিকতা
ফ্রেড রসার

ফ্রেডরিক ডগলাস রোসার ৩ (জন্ম: নভেম্বর ২, ১৯৮৩), অধিক পরিচিত তার রিংয়ের নাম ড্যারেন ইয়াং নামে, হলেন একজন মার্কিন পেশাদার কুস্তিগির, যিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি র ব্র্যান্ডে কুস্তি করেন। তিনি বর্তমানে ডাব্লিউডাব্লিউইতে ইনজুরির কারণে অকার্যকর রয়েছেন।

ডাব্লিউডাব্লিউইতে সংযুক্ত হওয়ার পূর্বে, রোসার উত্তর-পূর্ব এবং মধ্য-আটলান্টিকের বিভিন্ন স্বাধীন সার্কিটে কুস্তি করেছেন। এদের মধ্যে উল্লেখযোগ্য হলো: কেওটিক রেসলিং, ইস্ট কোস্ট রেসলিং এসোসিয়েশন, স্বাধীন রেসলিং ফেডারেশন এবং জাতীয় কুস্তি জোট। ২০০৯ সালে রোসার ডাব্লিউডাব্লিউইর উন্নয়নমূলক ব্রান্ড ফ্লোরিডা চ্যাম্পিয়নশিপ রেসলিংয়ে কুস্তি করেছেন এবং ২০১০ সালে তার বর্তমান রিং নামে এনএক্সটির ১ম আসরে প্রতিযোগী হিসেবে অংশগ্রহণ করেছেন। উক্ত বছরের শেষের দিকে, তিনি দ্য নেক্সাসের সদস্য হিসেবে ডাব্লিউডাব্লিউইর প্রধান রোস্টারে অন্তর্ভুক্ত হন। ইয়াং পরবর্তীতে টাইটাস ও'নেইলের সাথে দ্য প্রাইম টাইম প্লেয়ারস গঠন করেন, যেখানে তিনি এক বারের ডাব্লিউডাব্লিউই ট্যাগ টিম চ্যাম্পিয়ন ছিলেন।

তথ্যসূত্র

বহিঃসংযোগ

 
 
 
 

জীবিত ব্যক্তি
১৯৮৩-এ জন্ম
মার্কিন পুরুষ পেশাদার কুস্তিগির
ফ্লোরিডার পেশাদার কুস্তিগির
আফ্রিকান-মার্কিন পুরুষ পেশাদার কুস্তিগির
গে ক্রীড়াবিদ
এলজিবিটিকিউ আফ্রিকান আমেরিকান
২০শ শতাব্দীর আফ্রিকান-মার্কিন ব্যক্তি
২১শ শতাব্দীর পেশাদার কুস্তিগির
২১শ শতাব্দীর মার্কিন পেশাদার কুস্তিগির
২১শ শতাব্দীর আফ্রিকান-মার্কিন পুরুষ ক্রীড়াবিদ
ড্যাশ ওয়াইল্ডার

ড্যানিয়েল মার্শাল উইলার (জন্ম: মে ১৭, ১৯৮৭) হলেন একজন মার্কিন পেশাদার কুস্তিগির। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি র ব্র্যান্ডে ড্যাশ ওয়াইল্ডার নামে কুস্তি করেন। তিনি বর্তমানে স্কট ডাওসনের সাথে দ্য রেভাইভাল ট্যাগ টিমের সদস্য। তিনি ডাব্লিউডাব্লিউই এনএক্সটিতে স্কট ডাওসনের সাথে এনএক্সটি ট্যাগ টিম চ্যাম্পিয়ন ছিলেন।

তথ্যসূত্র

বহিঃসংযোগ

 
 
 

জীবিত ব্যক্তি
১৯৮৭-এ জন্ম
মার্কিন পুরুষ পেশাদার কুস্তিগির
ডাব্লিউডাব্লিউই ২৪/৭ চ্যাম্পিয়ন
নর্থ ক্যারোলাইনার পেশাদার কুস্তিগির
এনএক্সটি ট্যাগ টিম চ্যাম্পিয়ন
ডাব্লিউডাব্লিউই স্ম্যাকডাউন ট্যাগ টিম চ্যাম্পিয়ন
২১শ শতাব্দীর মার্কিন পেশাদার কুস্তিগির
২১শ শতাব্দীর পুরুষ পেশাদার কুস্তিগির
উত্তরপ্রদেশ মেট্রো রেল কর্তৃপক্ষ

উত্তরপ্রদেশ মেট্রো রেল কর্পোরেশন বা সংক্ষিপ্ত করে বলা হয় ইউপিএমআরসি,  রাষ্ট্রীয় মালিকানাধীন কোম্পানি যা উত্তরপ্রদেশের লখনৌতে লখনউ মেট্রোটি পরিচালনা করে। আনুষ্ঠানিকভাবে হজরতগঞ্জের জনপথের সদর দফতর থেকে, এটি ২০১৫ সালে গোপীমনগরের ভিপিন খন্ডের নতুন সদর দপ্তরে চলে আসে।

তথ্যসূত্র 

ভারতে মেট্রো রেল
লখনউ মেট্রো
২০১৩-এ প্রতিষ্ঠিত ভারতীয় কোম্পানি
দেব গিল

দেব সিংহ গিল হলেন একজন ভারতীয় চলচ্চিত্র অভিনেতা এবং একজন মডেল। তিনি হিন্দি, তেলুগু, তামিল, কন্নড়, মালয়ালম, পাঞ্জাবি ভাষার চলচ্চিত্রে অভিনয় করেছেন।

কর্মজীবন
দেব গিল ২০০৪ সালে শহীদ-এ-আজম চলচ্চিত্রে রাজগুরু চরিত্রে অভিনয়ের মাধ্যমে চলচ্চিত্রে যাত্রা শুরু করেন। তিনি এস. এস. রাজামৌলি পরিচালিত মাগাধীরা (২০০৯) চলচ্চিত্রে রানাদেব বিল্লা/রঘুবীর চরিত্রে অভিনয় করেন। ২০১৩ সালে তিনি রাকেশ ওমপ্রকাশ মেহরা পরিচালিত ভাগ মিলখা ভাগ চলচ্চিত্রে অভিনয় করেন। এতে তিনি এশিয়ার দ্রুততম মানব পাকিস্তানি অ্যাথলেট আবদুল খালিকের ভূমিকায় অভিনয় করেন। বি উন্নিকৃষ্ণন পরিচালিত মিস্টার ফ্রড (২০১৪) ছবিতে তিনি প্রথমবার অভিনেতা মোহনলালের সাথে অভিনয় করেন। তার সাথে অভিনয় প্রসঙ্গে দেব বলেন, "তিনি শুধু একজন সুপারস্টারই নন, একজন অসাধারণ অভিনেতা" এবং তার সাথে অভিনয়ের পূর্বে দেব তার দৃশ্যম ও কির্তিচক্র ছবি দেখেন এবং তাকে তার স্তরে নিয়ে যেতে তার নিজের মুখভঙ্গি ও শারীরিক ভাষা নিয়ে গবেষণা করেন। ২০১৬ সালে তার অভিনীত সারে সিএম সাব ছবি মুক্তি পায়। এটি প্রথম পাঞ্জাবি ভাষার চলচ্চিত্র যা হিন্দি ভাষায় ডাব করা হয়। এই ছবিতে তিনি প্রধান খলচরিত্রে অভিনয় করেন।

চলচ্চিত্র তালিকা

তথ্যসূত্র

বহিঃসংযোগ
 
 
 ফিল্মিবিটে দেব গিল

জীবিত ব্যক্তি
ভারতীয় চলচ্চিত্র অভিনেতা
পুনের চলচ্চিত্র অভিনেতা
হিন্দি ভাষার চলচ্চিত্র অভিনেতা
তামিল ভাষার চলচ্চিত্র অভিনেতা
তেলুগু ভাষার চলচ্চিত্র অভিনেতা
কন্নড় ভাষার চলচ্চিত্র অভিনেতা
১৯৭৭-এ জন্ম